84. ΝΟΜΟΘΕΤ. ΔΙΑΤΑΓΜΑ υπ’ αριθ. 570 της 27 Μαΐου/2 Ιουν. 1970 (ΦΕΚ Α΄  125) Περί αλλαγής κυρίων χαρακτηριστικών αυτοκινήτων. Άρθρ.1.-«1α).Με απόφαση του Υπουργού Μεταφορών και Επικοινωνιών, που δημοσιεύεται στην Εφημερίδα της Κυβερνήσεως, καθορίζονται οι περιπτώσεις στις οποίες επιτρέπεται η αλλαγή των κύριων χαρακτηριστικών των οχημάτων, καθώς και οι όροι και η διαδικασία βάσει των οποίων πραγματοποιείται. β) Με απόφαση του Υπουργού Μεταφορών και Επικοινωνιών, που δημοσιεύεται στην Εφημερίδα της Κυβερνήσεως, καθορίζονται οι προδιαγραφές, ο τρόπος και οι προϋποθέσεις χρήσης, η διαδικασία ελέγχου και πιστοποίησης, καθώς και κάθε άλλο σχετικό θέμα που αφορά στις τεχνικές ολότητες, στα συστατικά στοιχεία των οδικών οχημάτων και των εξαρτημάτων τους, καθώς και στον εξοπλισμό ή στα ανταλλακτικά που χρησιμοποιούνται σε αυτά για οποιονδήποτε λόγο». Η παρ.1 αντικαταστάθηκε ως άνω από την παρ.1 άρθρ.15 Νόμ.3446/3-10 Μαρτ.2006 (ΦΕΚ Α΄49), κατωτ.σελ.242,89613. 2.Εις πάσαν περίπτωσιν αλλαγής κυρίων χαρακτηριστικών αυτοκινήτων, ο κάτοχος ή οι κάτοχοι των εφ’ ων επήλθεν η αλλαγή αυτοκινήτων, υποχρεούνται όπως, εντός προθεσμίας ενός μηνός από της επελθούσης αλλαγής, εφοδιασθούν παρά της οικείας Υπηρεσίας Συγκοινωνιών δια νέας αδείας κυκλοφορίας, κατόπιν προηγουμένης επιθεωρήσεως του αυτοκινήτου προς διαπίστωσιν της γενομένης μεταβολής και τηρήσεως των κεκανονισμένων όρων ασφαλείας. Αι λεπτομέρειαι εφαρμογής της παρούσης παραγράφου, καθορισθήσονται δια της εν παρ. 1 του παρόντος άρθρου εκδοθησομένης αποφάσεως του Υπουργού Συγκοινωνιών. 3.Η νέα, κατά τα άνω, άδεια κυκλοφορίας εκδίδεται ατελώς, εφ’ όσον η αντικαθιστωμένη τοιαύτη έχει εκδοθή εντός του αυτού οικονομικού έτους. Άρθρ.2.-Οι παραβάται των διατάξεων του παρόντος τιμωρούνται κατά τας διατάξεις του άρθρ. 48 του Κώδικος Οδικής Κυκλοφορίας (Κ.Ο.Κ.), κυρωθέντος δια του Ν.Δ. 4233/1962 «περί κυρώσεως του Κώδικος Οδικής Κυκλοφορίας», ως και του άρθρ. 12 του Ν.Δ. 3839/1958 «περί φορολογίας των πετρελαιοκινήτων αυτοκινήτων κλπ.». Άρθρ.3.-Η παρ. 7 του άρθρ. 2 του Νόμ. 2367/1953 «περί τίτλων κυριότητος, ταξινομήσεως, αδειών κυκλοφορίας και φορολογίας αυτοκινήτων» ως και η παρ. 7 του άρθρ. 5 του Ν.Δ. 3839/1958 «περί φορολογίας των πετρελαιοκινήτων αυτοκινήτων κλπ.», καταργούνται. Βλ. επίσης την με αριθ.ΟΙΚ.38071/1784/1126 Ιουν.2001 (ΦΕΚ Β΄805) απόφ. Υπ. Μεταφ. και Επικοιν., κατωτ. αριθ.311,  για τη μεταβολή του κύριου χαρακτηριστικού «χρησιμοποιούμενο καύσιμο» στις άδειες κυκλοφορίας βενζινοκίνητων αυτοκινήτων. (Μετά τη σελ.208,824(γ) Σελ. 208,8241 Τεύχος-Σελ. Γενικά περί κυκλοφορίας αυτοκινήτων 21.Ε.α.84 21.Ε.α.84 Γενικά περί κυκλοφορίας αυτοκινήτων 